मुकुंद श्रीधर शिलेदार की कहानी- चोरी
शर्बरी सुबह घर के पास के पार्क में टहलने जा रही थी, जहां रोज़ की तरह उसकी मुलाक़ात विशी, पाखी और शन्मुखा से हुई। चारों बतियाती हुई पार्क के चहलक़दमी के लिए बने पथ पर पहुंचीं और जैसा कि चारों ने नियम बना रखा थाMukund Sridhar Shiledar's story- theft
शर्बरी सुबह घर के पास के पार्क में टहलने जा रही थी, जहां रोज़ की तरह उसकी मुलाक़ात विशी, पाखी और शन्मुखा से हुई।
चारों बतियाती हुई पार्क के चहलक़दमी के लिए बने पथ पर पहुंचीं और जैसा कि चारों ने नियम बना रखा था कि टहलते समय बातें नहीं करेंगे, चारों लगभग एक-सी गति से ख़ामोशी से चलने लगीं।
यकायक पाखी ने तीनों से कहा, ‘कालिंदी दीदी को क्या हो गया है? बड़ा अजीब बर्ताव किया कल उन्होंने।’
नियम के विरुद्ध विशी भी बोल पड़ी, ‘हां, कुछ चुपचुप-सी थीं। हमेशा कैसे खिलकर मिलती हैं, कल मुझे भी सीढ़ियों पर मिलीं, तो ज़रा-सा सिर हिलाकर मेरी हैलो का जवाब दिया और चली गईं।’
चारों अब रुककर बातें कर रही थीं।
शर्बरी ने कंधे उचकाते हुए कहा, ‘उनके घर में तो कोई है भी नहीं, अकेली रहती हैं, तबियत भी ठीक है, पूरी बिल्डिंग को जानती हैं, सारे बच्चे, बड़े, हम-सब उनसे मिलते-जुलते रहते हैं। फिर अचानक हमसे कतराने की वजह?’
तभी शन्मुखा ने जो कहा, उसे सुनकर वे तीनों चुप हो गईं, ‘तीन साल हो गए कालिंदी दीदी को यहां रहते हुए। वो हम सबको जानती हैं, पर हम कितना जानते हैं उन्हें, उनके सुख-दुख को? वो प्राइवेट फर्म में नौकरी करती हैं, बस इतना ही ना?’
इसके बाद चारों तक़रीबन समवयस स्त्रियां कालिंदी के बारे में अपनी सीमित जानकारी के चलते केवल अंदाज़े लगाने को विवश थीं।
क्या हो सकती थी हरदम ख़ुश रहने वाली कालिंदी की उदासी, चुप्पी की वजह?
शाम क़रीब सात बजे कालिंदी के घर की घंटी बजी तो डोर आई से उसने देखा कि कौन है फिर दरवाज़ा खोला। उसके चेहरे पर उदासी साफ़ झलक रही थी।
‘माफ़ करना दीदी, हम बिना बताए ही आ गए, आप कुछ दिनों से उदास दिख रही थीं। अतः कारण जानकर हरसम्भव मदद करने की इच्छा से आए हैं। क्या आप अपनी प्रॉब्लम हमें बता सकती हैं?’ विशी बोली ।
‘मेरा नया सहकर्मी किशोर अकेला समझकर मुझे परेशान कर रहा था। मैंने समझाया,नहीं माना तो बॉस से शिकायत की। बॉस ने कार्यवाही करने की धमकी दी, तब से खुन्नस पाले है।
तीन दिन पहले शाम को कैश टैली करते समय मुझे पचास हजार कम पड़ने लगे, मैं बहुत घबरा गई फिर मैंने अपनी सहेली से भी चेक करवाया पर नतीजा वही आया। हम दोनों ने बॉस को बताया, उन्होंने कहा पूरी छानबीन करेंगे फिर भी पैसा नहीं मिला तो सात दिनों में तुम्हें जमा करना पड़ेगा। अभी तुम लोग किसी से कुछ बोलो मत, देखेंगे।’
शर्बरी बोली, ‘ये काम कहीं उस किशोर का तो नहीं?’
इस पर कालिंदी ने कहा ‘दो दिनों से वो ऑफिस नहीं आया है।’
‘अच्छा! तब तो ये काम पक्का उसी ने किसी से करवाया है’ शन्मुखा बोली।
‘तुम्हारे यहां सीसीटीवी तो होगा ही उसमें देखा नहीं क्या?’
‘देर बहुत ही चुकी थी, वक्त नहीं मिला, बॉस को जल्दी थी घर जाने की, कल देखेंगे।’
शाम को ऑफिस से लौटते समय वो चारों कॉलोनी के बाहर ही उसी का इंतजार करती हुई मिलीं।
कालिंदी ने बताया ‘चपरासी सीसीटीवी में पकड़ा गया। उसने कबूल किया की किशोर के कहने पर ही यह किया था। उन दोनों पर एक्शन होनेवाला है, किशोर पर अधिक होगा।’
सभी खुश हो गईं।